《哀宫保九峰翁 其二》
明代·林俊

倦客平陵赋茧窝，到门黄纸重如何。勉随星使瞻云日，却忆山人就薜萝。

梦易巳凭占数尽，启衾真自觉心多。景仁君实肝肠话，老泪溪头洒逝波。

作者简介：（1452—1527）明福建莆田人，字待用，号见素、云庄。成化十四年进士。授刑部主事，进员外郎。曾上疏请斩僧继晓并治中贵梁芳罪，触帝怒，下狱，贬姚州判官。寻召还，复官，改南京。正德时，以右副都御史巡抚四川，镇压蓝廷瑞等起事。嘉靖时官至刑部尚书。有《见素文集》、《西征集》。